section_heading: Radnja
paragraph_text: Radnja filma je na grčkom otoku Kalokari. Romantična avantura počinje u zabačenom mediteranskom hotelu "Vila Dona", koji vode Donna Sheridan (Meryl Streep), njena kći jedinica Sophie (Amanda Seyfried) i njen zaručnik Sky (Dominic Cooper). Sophie ne zna tko je njen otac. Prije 21 godine, Donna se zaljubila u Amerikanca Sama Carmichaela (Pierce Brosnan), i njih dvoje su imali strastvenu ljetnju romansu. Ipak, pred kraj ljetovanja, Sam govori Donni da je zaručen i da ide kući oženiti se, i tako slama Donni srce. Donna pada u zagrljaj još dvojice mladića: Engleza Harrya Brighta (Colin Firth) i Šveđanina Billa Andersona (Stellan Skarsgård). Na kraju, Donna ostaje trudna, a ne zna koji od njene tri ljubavi je Sofijin otac. Njena majka joj ne dozvoljava vratiti se kući, tako da Donma ostaje na otoku Kalokari i otvara svoj hotel "Villa Donna". Sophie sada ima dvadeset godina i treba se udati za Skya. Uoči svog vjenčanja, ona sa strepnjom šalje pozivnicu trojici muškaraca za koje vjeruje da joj je neki od njih otac. Iz tri grada, s tri strane svjeta, njih trojica kreću na otok ženi koja je dvadeset godina ranije uspjela da zavesti ih. Njih trojica stižu na otok, a Sophie ih krišom smjesti u Donninu staru kućicu za koze i posramljeno priznaje da je pozivnice poslala ona, a ne njena majka, ali im ne govori razlog zašto su tu. Ona ih, pritom, moli da se kriju do vjenčanja kako bi Doni priredili fantastično iznenađenje - iznenadno pojavljivanje trojice "dragih starih prijatelja"...